הערות בדף קיא ב
קטגוריות: ש_ס / לא בבא קמא / ב_ק - הרב יהודה אלבוים / מרובה / מ_מ

הערות בדף קיא ב

יש לעיין האם רק בבא אחר ואכלו חייב השני, או גם בגזלו ונאנס בידו

כשגבה מהגנב, האם הגנב יכול לתבוע את המזיק

כתבו התוס' דגזלו השני לפני יאוש, והתייאש ואכלו פטור, וצ''ב הרי גזלו לפני יאוש והתחייב בהשבה

כתבו התוס' דסברת רמב''ח הוא דאינו ברשותו וכו' האם לדעת צנועים דיכול להקדיש דבר שאינו ברשותו גם פטור לרמב''ח

וכן יל''ע האם מזיק אבידה פטור לרמב''ח את''ל דאבידה הוי דבר שאינו ברשותו, או רק מכיון שהגזלן יכול לקנות בשינוי פטור.

ר''ח אמר דבא אחר ואכלו פטור וצ''ע מדוע ר''ח אחר את הדין דרמ''ג רמ''ג באופן שבא אחר וגזל והזיק, דהרי כל אוכל לפני שהזיק הרי הוא גוזלו כמבואר בגמ' בכתובות דף ל ב, וא''כ אם חייב מדין מזיק הו''ל למימר בא אחר והזיקו, ואם חייב מדין גזלן הו''ל למימר בא אחר וגזלו ונאנס

כתבו התוס' ולרמי בר חמא ניחא טפי דאיהו לית ליה טעמא דרשות מריה כלל דכיון שהוא לא גזלן אינו יכול לתובעו כלל שהרי אין לגמרי ברשות מריה שהרי אינו יכול (לו) להקדישו וגם הגזלן יכול לקנותו בשינוי מעשה עכ''ל, ובתחילה פתחו בזה דכיון שהוא לא גזלן, ואח''כ המשיכו וכו' וצ''ב הא כבר אמרו תוס' דכיון דהוא לא גזלן ולא נראה שאח''כ באו לפרש מדוע אינו גזלן.

עוד יש לדון בדברי התוס' שכתבו גם שאינו יכול הקדישו וגם שיכול לקנותה בשינוי, האם די בכל טעם לחוד או לא ונ''מ באבידה אי נימא דנחשב אינו ברשותו.

יש לעיין בגזל ושוה ב' ובא אחר ואכלו כששוה ד', וגבה מהגזלן הראשון א', האם גובה מהאוכל ג' או שחצי כבר הושלם לו, וא''כ אם גבה ב' מהגזלן אינו יכול לגבות כלל מהאוכל, ואי נימא דאינו יכול, יש לדון האם הגזלן יכול לגבות ד' מהמזיקו.